Publication: Magyar Közlöny
Issue: MK-2000-133 (Year: 2000, Number: 133)
Era: 1990-2004
Section: a 2/2000. (VII. 26.) KöViM rendelethez
Paragraph Index: 1074

5. Statisztikai ellenőrzés 5.1. A gyártó köteles termékeit egynemű tételek formájában előállítani, és meg kell tennie minden szükséges intézkedést annak érdekében, hogy a gyártási folyamat biztosítsa az egyes gyártási tételek egyneműségét. 5.2. Az ellenőrzéshez minden terméknek egynemű tételek formájában kell rendelkezésre állnia. Minden egyes tételből szúrópróbaszerűen mintát kell venni. Az egy adott mintát alkotó termékeket egyenként meg kell vizsgálni, és el kell végezni a vonatkozó szabvány(ok)ban meghatározott megfelelő vizsgálatokat — vagy az azokkal egyenértékű teszteket — annak biztosítása érdekében, hogy az érintett termékek megfelelnek az e rendeletben foglalt követelményeknek, valamint azért, hogy döntést lehessen hozni a kérdéses tétel elfogadásáról vagy elutasításáról. 5.3. A statisztikai ellenőrzési eljárás során a következő elemeket kell alkalmazni: — alkalmazandó statisztikai módszer, — mintavételi terv, annak működési jellemzőivel. 5.4. Elfogadott tételek esetében a kijelölt szervezetnek minden egyes terméken el kell helyeznie vagy el kell helyeztetnie azonosító számát, és köteles írásos megfelelőségi tanúsítványt kiadni az elvégzett vizsgálatok alapján. A tételt alkotó minden terméket kereskedelmi forgalomba lehet bocsátani, a mintában szereplő azon termékek kivételével, amelyek nem bizonyulnak megfelelőnek. Egy tétel visszautasítása esetén a kijelölt szervezet vagy az illetékes hatóság köteles megtenni a megfelelő intézkedéseket a kérdéses tétel kereskedelmi forgalomba kerülésének megakadályozása érdekében. Ha a gyártási tételek visszautasítása gyakran előfordul, a kijelölt szervezet felfüggesztheti a statisztikai termékellenőrzési módszer alkalmazását. A gyártó a kijelölt szervezet felelősségére a gyártási folyamat során elhelyezheti a terméken a kijelölt szervezet azonosító számát. 5.5. A gyártó vagy annak a Magyar Köztársaságban letelepedett meghatalmazott képviselője köteles biztosítani, hogy kérésre bármikor képes legyen bemutatni a kijelölt szervezet által kiadott megfelelőségi tanúsítványokat.”

Source: https://magyarkozlony.hu/hivatalos-lapok/38f7c078af9081f050d7956a54ed66f91e5cae7b/dokumentumok/af867356a1e9d2d87824220d89a0b11d42c27bef/letoltes